CELEX: 32011D0621(01)
Language: et
Date: 2011-06-17 00:00:00
Title: Komisjoni otsus, 17. juuni 2011 , millega muudetakse komisjoni 16. detsembri 2008 . aasta otsust, mis käsitleb varajase hoiatamise süsteemi komisjoni eelarvevahendite käsutajatele ja rakendusametitele

21.6.2011   
            
            
               ET
            
            
               Euroopa Liidu Teataja
            
            
               C 180/11
            
         KOMISJONI OTSUS,
   17. juuni 2011,
   millega muudetakse komisjoni 16. detsembri 2008. aasta otsust, mis käsitleb varajase hoiatamise süsteemi komisjoni eelarvevahendite käsutajatele ja rakendusametitele
   2011/C 180/06
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (1),
   võttes arvesse nõukogu 18. veebruari 2008. aasta määrust (EÜ) nr 215/2008, mis käsitleb 10. Euroopa Arengufondi suhtes kohaldatavat finantsmäärust (2),
   ning arvestades järgmist:
   
               (1)
            
            
               Komisjoni 16. detsembri 2008. aasta otsuse (mis käsitleb varajase hoiatamise süsteemi komisjoni eelarvevahendite käsutajatele ja rakendusametitele) artiklis 2 esitatud otsuste tegemise eest vastutava volitatud eelarvevahendite käsutaja määratlus hõlmab ka finantsmääruse artiklis 59 osutatud edasivolitatud eelarvevahendite käsutajaid, kes täidavad direktori ülesandeid.
            
         
               (2)
            
            
               Et liidu delegatsioonide juhid võivad tegutseda edasivolitatud eelarvevahendite käsutajatena komisjoni eelarvejaost neile edasivolitatud assigneeringute kasutamisel, tuleb nad lisada varajase hoiatamise süsteemiga seotud otsuste tegemise eest vastutava volitatud eelarvevahendite käsutaja määratlusse kui komisjoni edasivolitatud eelarvevahendite käsutajad,
            
         ON TEINUD JÄRGMISE OTSUSE:
   Artikkel 1
   Komisjoni 16. detsembri 2008. aasta otsust, mis käsitleb varajase hoiatamise süsteemi komisjoni eelarvevahendite käsutajatele ja rakendusametitele, muudetakse järgmiselt.
   Artikli 2 teine taane asendatakse järgmisega:
   
      „—   „vastutav volitatud eelarvevahendite käsutaja”– finantsmääruse artiklis 59 osutatud komisjoni volitatud eelarvevahendite käsutaja, kes vastutab kooskõlas sise-eeskirjadega Euroopa ühenduste üldeelarve (edaspidi „eelarve”) täitmise eest, sealhulgas rakendusametite direktorid, finantsmääruse artiklis 59 osutatud edasivolitatud eelarvevahendite käsutajaid, kes täidavad direktori ülesandeid, ja liidu delegatsioonide juhid, kui nad tegutsevad komisjoni edasivolitatud eelarvevahendite käsutajatena vastavalt finantsmääruse artikli 59 lõikele 2.”
   
   Artikkel 2
   Käesolevat otsust kohaldatakse alates selle vastuvõtmisest.
   Artikkel 3
   Käesolev otsus avaldatakse teavitamise eesmärgil Euroopa Liidu Teatajas.
   See lisatakse Euroopa Liidu üldeelarve täitmise sise-eeskirjadele.
   
      Brüssel, 17. juuni 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 248, 16.9.2002, lk 1.
   
      (2)  ELT L 78, 19.3.2008, lk 1.